OzLabs/hebrew-wiki-articles huggingface dataset:
אלברט יוחאי

אלברט יוחאי (6 בדצמבר 1931 - 10 ביולי 2008) היה צייר ישראלי.

== ביוגרפיה ==
נולד באלכסנדריה והיה חבר בתנועת השומר הצעיר במצרים.

בשנת 1950 עלה לישראל והתגורר בקיבוץ משמר העמק. בשנת 1958 למד במכון אבני. בין מוריו במכון היו הציירים יחזקאל שטרייכמן, אביגדור סטימצקי ומשה מוקדי. 

בשנת 1962 נסע להשתלמויות בפריז בציור ובחריטה באקדמיה אקול נסיונל סופרייר דה בוזאר. מ-1963 ועד 1965 היה חבר אגודת הציירים והפסלים בתל אביב.

עבודותיו הוצגו ב-19 תערוכות יחיד בין השנים 2005-1975 ובהן שתי תערוכות שהוצגו ב"סיטה" הבינלאומי לאמנות בפריס בין השנים 1999-1997[https://archive.today/20130430031019/pagesperso-orange.fr/citedesarts/cia-expo15.html] ובשנת 2000 [https://archive.today/20130430061441/pagesperso-orange.fr/citedesarts/cia-expositions00.html]. כמו כן הציג ב-19 תערוכות קבוצתיות בארץ ובעולם. ביניהן: תערוכה בפרנקפורט בשנת 1981, תערוכה בזגרב בשנת 1993, תערוכה במקסיקו בשנת 1995, תערוכה במסגרת הפסטיבל הבינלאומי ה-28 במוזיאון קאן-סור-מר בצרפת בשנת 1995 ותערוכה בסלון הסתיו בפריז בשנת 2000.

שימש כאוצר לתערוכת אמני ישראל, לציון 60 לבת ים שהוצגה במוזיאון בת ים בשנת 1987, וכאוצר "בחירת אמן" שהוצגה בבית האמנים בתל אביב ב-1993.

הציירת שרה גלבוע הייתה בין תלמידיו.

בשנת 1963 זכה במדליית כסף ותעודת דיפלומה בתערוכה לאמנים צעירים ברומא.

נפטר בשנת 2008.

==לקריאה נוספת==
* קטלוג התערוכה "אלברט יוחאי: מדע ההוויה" 2010 אוצרת: ד"ר דורית קדר, בית האמנים ע"ש זריצקי, תל אביב-יפו.

==קישורים חיצוניים==
* [http://yohai.net Albert Yohai - אלברט יוחאי] - אתר המוקדש ליצירתו של אלברט יוחאי ומכיל עבודות, מאמרים וביקורות
* [https://archive.today/20130430041000/pagesperso-orange.fr/citedesarts/cia-expo67.html אודות יוחאי], באתר ה"סיטה" הבינלאומי לאמנות בפריז
* [http://www.color-in-nature.com/he/artists/albert-yohay.html אלברט יוחאי (1931-2008)], באתר האינטרנט של [http://www.color-in-nature.com קבוצת האמנים "צבע בטבע"]

קטגוריה:ישראלים ילידי מצרים
קטגוריה:ציירים ישראלים
קטגוריה:בוגרי השומר הצעיר
קטגוריה:אישים הקבורים בבית הקברות ירקון
קטגוריה:ישראלים שנולדו ב-1931
קטגוריה:ישראלים שנפטרו ב-2008
גוסטב מירינק

גוסטב מירינק (בגרמנית: Gustav Meyrink; 19 בינואר 1868, וינה, אוסטרו-הונגריה – 4 בדצמבר 1932, שטארנברג, בוואריה, גרמניה) היה סופר, מספר סיפורים, מתרגם, ובנקאי בודהיסט.

==ילדות==
גוסטב מירינק נולד בווינה. הוא היה בנם מחוץ לנישואים של בראון קארל וורנבולר פון אונד זו המיינגן, פוליטיקאי בוירטמברג והשחקנית מריה וילהלמינה מייר. ב־1919, כאשר מירינק היה כבר סופר, בני המשפחה מצד אביו הציעו לו לקבל את שם משפחתו מצד אביו (וורנבולר). הוא סירב להצעה בנימוס. 
מירינק גר במינכן, בה למד בבית ספר יסודי. לאחר מכן הוא התגורר במינכן לזמן קצר, עד שאמו והוא עקרו לפראג בשנת 1883.

==פראג==
מירינק התגורר בפראג למשך 20 שנים, דבר שאף הוזכר בעבודותיו מספר רב של פעמים. 
פראג לא משמשת כעיר או רקע בסיפוריו, אלא כדמות ברוב סיפוריו: "קרן הפלשתי הגרמני" ואף בסיפורו הידוע ביותר, "הגולם". אחד האירועים המשמעותיים ביותר בחייו של מירינק התחולל בפראג: בגיל 24 הוא עמד עם אקדח בחדרו, כשהוא רוצה לירות בעצמו. באותו הרגע שמע קול מוזר, ומישהו שם לו מתחת לדלת ספרון, שנקרא "אחרי החיים". צירוף מקרים זה הדהים את מירינק, והוא החל ללמוד ספרות מיסטית. 
הוא למד תאוסופיה, קבלה, סופיולוגיה נוצרית, ואף עסק בתחומים אלו. 
מירינג התאמן גם ביוגה. היוגה עזרה לו לעבוד כשסבל כאב בעמוד השדרה, כאב שהחמיר עם הזמן. 
את השפעות לימודיו של מירינק ניתן לראות באופן ברור בעבודותיו, שכמעט תמיד נוגעות לאמונות מיסטיות כלשהן. עם זאת, מירינק היה רק חובבן בתחום המיסטיקה. גרשם שלום, מומחה למיסטיקה יהודית, טען שעבודותיו של מירינק מבוססות על מקורות שטחיים, ואין שום קשר ביניהן לבין תרבות אמיתית.

ב־1889 הקים מירינק יחד עם אחיינו בנק בשם "מייר ומורגנשטרן".

באותו הזמן היה מירינק גם חבר במסדר המפורסם "המסדר ההרמטי של השחר המוזהב" בלונדון, בריטניה. ההוכחה לכך נמצאת במכתבו של ויליאם ווין ווסקוט משנת 1893, שנותר בארכיונים הפרטיים של מירינק. 

בשנת 1902 הואשם מירינק בהונאה (על פי מקור אחר, הוא הואשם בשימוש בספיריטואליזם במטרה להרוויח בבנקאות) ונלקח לכלא. הוא שוחרר מהכלא לאחר חודשיים, אך קריירת הבנקאות שלו הידרדרה משם. חוויותיו בבית הכלא מתוארות בספרו "הגולם".

ב־4 בדצמבר 1932 נפטר מירינק בעיירה שטארנברג, שבבוואריה, גרמניה, ונקבר בבית העלמין המקומי.

==מספריו==
* The Angel of the West Window (Der Engel vom westlichen Fenster), 1927 (המלאך מן החלון המערבי). הספר מתאר את חיי המחקר הרוחניים של ג'ון די, את המצאת גביש הפחם שלאחר מכן כונה גם המראה המאגית.
* The Golem (Der Golem), 1914 (הגולם).

==קישורים חיצוניים==

* 
* 
* 

קטגוריה:סופרים אוסטרים
קטגוריה:מספרי סיפורים
קטגוריה:גרמנים שנולדו ב-1868
קטגוריה:גרמנים שנפטרו ב-1932
ג'ורג' ארמסטרונג קסטר

ג'ורג' ארמסטרונג קסטר (באנגלית: George Armstrong Custer; 5 בדצמבר 1839 - 25 ביוני 1876) היה מפקד בחיל הפרשים של צבא ארצות הברית במלחמת האזרחים האמריקנית ובמלחמות האינדיאנים.
קסטר היה ידוע בכינוי 'הגנרל הילד' שדבק בו עקב היותו הגנרל הצעיר ביותר במלחמת האזרחים.
קסטר היה אחד הקצינים הראשונים שצירפו עיתונאים למבצעיו ובעקבות זאת התפרסם בציבור. קסטר היה דמות נערצת בקרב האמריקאים, והידיעות על מותו בקרב ליטל ביגהורן (שהתפרסמו ב-4 ביולי, במהלך חגיגות מאה השנים לעצמאותה של ארצות הברית), זעזעו את האומה האמריקאית.

==ביוגרפיה==
קסטר נולד בניו רמלי, אוהיו לעמנואל הנרי קסטר ולמריה ווארד קירקפטריק. הוא סיים את האקדמיה הצבאית הלאומית של ארצות הברית (וסט פוינט) (עם הציונים הנמוכים ביותר במחזורו), עם פרוץ מלחמת האזרחים ב-1861. ב-9 בפברואר 1864 נשא לאישה את אליזבת קליפט בייקון. מעולם לא נולדו להם ילדים.

===מלחמת האזרחים===
עם פרוץ מלחמת האזרחים מונה קסטר לקצין זוטר בגדוד הפרשים החמישי בקרב בול ראן הראשון. קסטר היה אמיץ לב ואף זכה בחמישה ציונים לשבח על אומץ לב בקרב. לאחר המלחמה פיקד קסטר – שכבר הועלה לדרגת מייג'ור גנרל – על 'גדוד פרשי מישיגן' ב'חיל המתנדבים'. קסטר היה ידוע במשמעת הברזל שדרש מחייליו ואחת הבריגדות שלו כמעט התמרדה נגדו.

===מלחמות האינדיאנים===
ב-1866 הוצא קסטר משורות המתנדבים, הורד לדרגת לויטננט קולונל (מקביל לסגן-אלוף), והוצב בגדוד הפרשים השביעי בפורט ריילי, קנזס. ב-1867 נשפט על נפקדות, לאחר שעזב את עמדתו כדי לפגוש את אשתו, והושעה לשנה. הוא חזר לצבא ב-1868, מוקדם מתקופת ההשעיה. ב-1868 השתתף במסע קרבות בפיקודו של הגנרל ווינפילד סקוט הנקוק נגד השאיין. ב-1873 נשלח לשטחי הדקוטה להגן על צוות עובדים של חברת הרכבת מפני הסו. ב-4 באוגוסט 1873 נלחמו קסטר וחטיבת הפרשים השביעית בפעם הראשונה עם הסו. ב-1875 נשבע קסטר שלעולם לא יילחם שוב בילידי אמריקה. ב-17 במאי 1876 יצא קסטר עם חטיבת הפרשים השביעית מפורט אברהם לינקולן (הנמצא באזור דקוטה הצפונית). סייריו גילו מחנה גדול של אינדיאנים, ובניגוד להוראות שקיבל ולמרות נחיתותו המספרית, החליט לתקוף מיד. בימים ההם הניחו שהאינדיאנים יברחו כשיעמוד מולם כוח פרשים גדול. הקרב שהאמריקאים מכנים "קרב ליטל ביגהורן" התרחש ב-25–26 ביוני 1876. קסטר נהרג בקרב ב-25 ביוני. מתוך כ-650 חיילים, קצינים וגששים מצד כוח חיל הפרשים האמריקאי, 268 נהרגו ו-55 נפצעו.

קסטר נקבר תחילה בשדה הקרב שהפך לבית קברות לאומי ב-1876, אך נקבר שנית ב-10 באוקטובר 1877 בבית הקברות וסט פוינט.

==אנדרטאות ומונומנטים==
* מחוזות בחמש מדינות בארצות הברית נקראים על שמו.
* בית הקברות בשדה הקרב נקרא על שמו.
* דיוויזיית הפרשים ה-85 של צבא ארצות הברית נקראה דיוויזיית קסטר.

==בתרבות האמריקאית==
* שחקנים רבים שיחקו את דמותו של קסטר בסרטים, כולל השחקן שלימים נבחר לנשיא ארצות הברית, רונלד רייגן.

==קישורים חיצוניים==

* 
* 

קטגוריה:אנשי צבא האיחוד
קטגוריה:גנרלים במלחמת האזרחים האמריקנית
קטגוריה:אישים הקבורים בבית הקברות וסט פוינט
קטגוריה:חללי קרבות אמריקאים
קטגוריה:מלחמות האינדיאנים: אישים
קטגוריה:אמריקאים ממוצא גרמני
קטגוריה:בוגרי האקדמיה הצבאית של ארצות הברית
קטגוריה:אמריקאים שנולדו ב-1839
קטגוריה:אמריקאים שנפטרו ב-1876
Moment of Glory

Moment of Glory הוא אלבום הבי מטאל של הלהקה הגרמנית, סקורפיונז, שיצא בשנת 2000. האלבום יצא בשיתוף פעולה עם התזמורת הפילהרמונית של ברלין.

== רשימת הרצועות ==
<div class="mw-content-ltr">
{|border=0
|-
|
#Hurricane 2000 (6:04)
#Moment Of Glory (5:08)
#Send Me An Angel (6:19)
#Wind of Change (7:36)
#Crossfire (6:47)*
#Deadly Sting Suite (7:22)*
#Here In My Heart (4:20)
#Still Loving You (7:28)
#Big City Nights (4:37)
#Lady Starlight (5:32)
#Hurricane 2000 (גרסת רדיו) (רצועת בונוס)
|}
</div>

* שירים 5 ו-6 הם אינסטרומנטליים.

== צוות ==
*קלאוס מיינה - שירה
*רודולף שנקר - גיטרה
*מתיאס יאבס - גיטרה
*ג'יימס קוטאק - תופים
*קן טיילור - בס

==קישורים חיצוניים==

קטגוריה:אלבומי וידאו מ-2000
קטגוריה:אלבומי מטאל
קטגוריה:אלבומי הסקורפיונז
קטגוריה:אלבומים באנגלית
קטגוריה:אלבומי חברת EMI
Crazy World

Crazy World הוא שמו של אלבום הבי מטאל של הלהקה הגרמנית, סקורפיונז, שיצא בשנת 1990. בשנה בה יצא, דורג האלבום במקום ה-21 על ידי המגזין בילבורד, ברשימת מאה האלבומים של השנה. ב-1991, השיר Wind of Change, דורג במקום הרביעי במצעד הבילבורד הוט 100, והשיר Send Me an Angel דורג במקום ה-44.

== רשימת רצועות ==

== צוות ==
*קלאוס מיינה - שירה
*רודולף שנקר - גיטרה
*מתיאס יאבס - גיטרה
*הרמן ררבל - תופים
*פרנסיס בוצ'הולז - בס

== נתוני מכירות ==
{| class="wikitable sortable"
!מדינה
!תואר
!מכירות
|-
! אוסטריה (IFPI Austria)
| פלטינה 
| 50,000
|-
! קנדה (Music Canada)
| פלטינה ×2
| 200,000
|-
! פינלנד (Musiikkituottajat)
| זהב 
| 40,716
|-
! גרמניה (BVMI)
| פלטינה ×2
| 1,000,000
|-
! איטליה (FIMI)
| זהב 
| 100,000
|-
! מקסיקו (AMPROFON)
| זהב 
| 100,000
|-
! הולנד (NVPI)
| זהב 
| 50,000
|-
! נורווגיה (IFPI Norway)
| זהב 
| 25,000
|-
! שווייץ (IFPI Switzerland)
| פלטינה ×2
| 100,000
|-
! הממלכה המאוחדת (BPI)
| כסף 
| 60,000
|-
! ארצות הברית (RIAA)
| פלטינה ×2
| 2,000,000
|}

==קישורים חיצוניים==

קטגוריה:אלבומים באנגלית
קטגוריה:אלבומי מטאל
קטגוריה:אלבומי חברת מרקורי רקורדס
פר רובץ

פר רובץ או שור יושב (באנגלית: "Sitting Bull", בשפת הסו: "Tȟatȟáŋka Íyotake" - טטנקא איוטקא; 1831 - 15 בדצמבר 1890) היה יליד אמריקאי, מנהיג שבט הונקפאפא מהלקוטה, תת-קבוצה של הסו, שהנהיג כ-1,200 לוחמי סו ושאיין נגד רגימנט הפרשים השביעי של צבא ארצות הברית בפיקודו של לוטננט קולונל ג'ורג' ארמסטרונג קסטר בקרב ליטל ביגהורן ב-25 ביוני 1876. ב-20 ביולי 1881 הוביל את שארית אנשיו לכניעה לכוחות ארצות הברית בפורט בופורד, צפון דקוטה. בשנת 1885 השתתף ב"מופע המערב הפרוע" של באפלו ביל.

פר רובץ נהרג במהלך ניסיון מעצרו על רקע קשריו לתנועת "ריקוד הרוחות" ששאפה לצאת משמורת האינדיאנים. במהלך המעצר התפתחה תגרה בין אנשיו של הצ'יף לבין אנשי החוק, במהלכה נפגע הצ'יף בראשו מכדור אקדח ונהרג. לאחר מותו הועברה גופתו לקבורה בקרבת מקום, בפורט יטס. בשנת 1953 הועברו שרידיו למוברידג' שבדרום דקוטה, על ידי בני משפחתו כדי שייקבר קרוב למקום הולדתו.

==קישורים חיצוניים==

* 
* 

קטגוריה:אינדיאנים: מנהיגי שבטים בארצות הברית
קטגוריה:אנימיסטים
קטגוריה:מלחמות האינדיאנים: אישים
קטגוריה:אמריקאים שנולדו ב-1831
קטגוריה:אמריקאים שנפטרו ב-1890
קרן וולפסון (זאב וולפסון)

קרן וולפסון (באנגלית: Wolfson foundation) היא קרן יהודית-חרדית אמריקאית. עד 2012 עמד בראשה זאב וולפסון, מייסד נס טכנולוגיות. כיום עומד בראשה הרב אברהם יצחק גרינבוים.

הקרן תומכת בפרויקטים הקשורים לחינוך יהודי בישראל, בארצות הברית, בצרפת ובמדינות אחרות. אחד הפרויקטים הבולטים שלה הוא פעילות אברכים בקרב האוכלוסייה החילונית בישראל. התקציב השנתי של הקרן הוא בסדר גודל של עשרות מיליוני דולרים בשנה.

הקרן תומכת בעשרות כוללים הנמצאים ברובם בערים חילוניות. האברכים הנתמכים נדרשים לגור עם משפחתם בעיר, ללמוד במשך היום בכולל ובערב ללמוד עם חילוניים ומסורתיים. הקרן תומכת גם בפרויקטים בקרב יוצאי חבר המדינות. נציגותה המרכזית של הקרן בארץ נמצאת בירושלים.

לאחר פטירתו של זאב וולפסון עומדים בראשה כיום בניו ממשיכי דרכו.

יו"ר הקרן בישראל הוא הרב אברהם יצחק גרינבוים, ראש ישיבת נהורא.

== ארגוני קרן וולפסון ==
*שלבים: העצמה וקידום אישי למניעת נשירה מבית הספר וקידום תעסוקה במגזר החרדי והדתי.
*אור ישראלי: ארגון המפעיל רשת מדרשיות לצעירים.
*נפש יהודי: ארגון להעמקת תודעת היהדות בקרב סטודנטים.
*איילת השחר: ארגון להעמקת הזהות היהודית ביישובים ובקיבוצים.
*תולדות ישורון: רשת מוסדות תורה וקהילות לדוברי רוסית.
*קשר יהודי: תנועה ליצירת חברותות וקשרי ידידות אמיצים אישיים בין חרדים לחילוניים.

==קישורים חיצוניים==
* 
* יוסף פאר ומענדל גרוזמן, [http://www.kikarhashabat.co.il/%D7%91%D7%A8%D7%95%D7%9A-%D7%93%D7%99%D7%99%D7%9F-%D7%94%D7%90%D7%9E%D7%AA-%D7%90%D7%91%D7%99-%D7%A7%D7%A8%D7%9F-%D7%95%D7%95%D7%9C%D7%A4%D7%A1%D7%95%D7%9F.html אבי 'קרן וולפסון' זאב וולפסון הלך לעולמו], באתר כיכר השבת
* [http://shlavim.org.il אתר פרויקט שלבים]
קטגוריה:ארגונים יהודיים
קטגוריה:יהדות חרדית
וולפסון (זאב וולפסון)

yi:זאב וואלפסאן
אדולף שייביץ'

הרב אדולף (אברהם) שייביץ (נולד ב-28 באוקטובר 1937 בחברובסק) הוא רבה הראשי של רוסיה מטעם קונגרס הקהילות היהודיות הדתיות והארגונים הדתיים של רוסיה. לאחר ששימש כרבה הראשי של ברית המועצות משנת 1980 עד 1991.

==ביוגרפיה==
שייביץ' נולד בחברובסק במזרח הרחוק הרוסי למשפחה יהודית חילונית. בילדותו עברה משפחתו לבירוביג'ן. ב-1964 סיים את הפקולטה למכניקה במכון טכנולוגי שבעיר חברובסק. בשנים 1964–1972 עבד בבירוביג'ן כמהנדס מכונות. ב-1972 התחיל ללמוד בישיבת קול יעקב במוסקבה. בשנים 1973–1980 למד בסמינר הרבני בבודפשט. ב-1980 למד במשך שנה בניו יורק בישיבה יוניברסיטי אצל הרב ברוך קופרמן. בשנת 1980 התמנה לרבה של מוסקבה ושל ברית המועצות. בשנת 1983 מונה לרבו של בית הכנסת הגדול בסמטת ספאסוגלינישצ'בסקי (בעבר - רח' ארחיפוב) במוסקבה. בתפקידו התעסק בעיקר בגישור בין השלטונות לבין היהודים הדתיים. כמו כן, בשנת 1983 הצטרף ל וועד האנטי-ציוני של הציבור הסובייטי במוסקבה - ארגון יהודי אנטי-ציוני תחת הנהלה של קג"ב. 

בשנת 1989 בקונגרס של הקהילות היהודיות בברית המועצות נבחר לתפקיד הרב הראשי של ברית המועצות.

בשנת 1993 קונגרס הקהילות היהודיות הדתיות והארגונים הדתיים של רוסיה (Конгресс еврейских религиозных общин и организаций России (КЕРООР) בחר אותו לרבה של רוסיה. מ-1996 כיהן כחבר הנהלה בקונגרס היהודי הרוסי ובקונגרס הקהילות היהודיות הדתיות והארגונים הדתיים של רוסיה. מ-1997 מכהן גם כיו"ר הנהלת הסכנות היהודית ברוסיה. מ-2000 חולק את התואר רבה הראשי של רוסיה, לאחר שאיחוד הקהילות היהודיות של רוסיה בחר ברב ברל לזר לתפקיד.

קטגוריה:ערכים שבהם תבנית אתר רשמי אינה מתאימה להוספה אוטומטית
קטגוריה:יהודים סובייטים
קטגוריה:רבנים רוסים
קטגוריה:חוזרים בתשובה
קטגוריה:רבנים ראשיים
קטגוריה:מקבלי עיטור ההצטיינות למען המולדת
קטגוריה:מקבלי עיטור הידידות בין העמים
קטגוריה:רוסים שנולדו ב-1937
נאמור

נאמור (בצרפתית: Namur, בהולנדית: Namen, בוולונית: Nameûr) היא בירת אזור ולוניה ובירת המחוז נאמור בבלגיה.

נכון לשנת 2005 מנתה העיר 106,757 תושבים. שטח העיר: 175.69 קמ"ר. צפיפות: 607.69 תושבים לקמ"ר.

==גאוגרפיה==
העיר ממוקמת כ-65 ק"מ דרומית מזרחית לבריסל בנקודת מפגש הנהרות סמברה ומז, ובהצטלבות מסילות הברזל שבין בריסל ולוקסמבורג ובין ליל ולייז'. בשל מיקומה כפתח לאזור הארדנים היא משמשת מרכז תיירות חשוב.

==היסטוריה==
העיר נוסדה כנקודת סחר חליפין בתקופה הקלטית. היא נפלה בידי הרומאים לאחר שיוליוס קיסר ניצח את השבטים הקלטיים המקומיים. בימי הביניים נודעה נאמור בשל הטירה המשקיפה על האזור, שנבנתה על ידי המלכים המרובינגים. במאה העשירית הפכה העיר לבירת רוזנות נאמור. ב-1242 נפלה בידי רוזן פלנדריה, וב-1429 נמכרה על ידי ז'אן השלישי, הרוזן האחרון של נאמור, לפיליפ השלישי דוכס בורגונדיה. ההיסטוריה של נאמור רצופה במלחמות בגלל מיקומה האסטרטגי. ב-1692 נפלה בידי לואי הארבעה עשר מלך צרפת, אך ב-1695 נכבשה על ידי ויליאם השלישי מאוראנז'. ב-1746 היא הותקפה על ידי כוחותיו של לואי החמישה-עשר מלך צרפת, אך ב-1748 היא נמסרה לשלטון אוסטריה. ב-1792 נכבשה על ידי צבא המהפכה של צרפת, אך ב-1815 נמסרה להולנד בהתאם להסכמי קונגרס וינה. ב-1830 הפכה נאמור לחלק מבלגיה העצמאית. במלחמות העולם הראשונה והשנייה נפלה בידי הגרמנים וסבלה נזקי מלחמה כבדים.

==כלכלה==
נאמור היא מרכז מסחרי ותעשייתי חשוב. ענפי התעשייה העיקריים: ייצור מכונות ופלדה, עיבוד עורות, חרסינה, זכוכית ונייר. ספינות נהר המשמשות להובלת סחורות משייטות דרך מרכז העיר על הנהר מז.

== תיירות ==

* אתר התיירות העיקרי היא מצודת נאמור שנבנתה על ידי וובאן, המהנדס הצבאי של לואי הארבעה-עשר מלך צרפת. המצודה הייתה בסיס צבאי של הקומנדו הבלגי עד 1977, ומאז היא פתוחה לתיירים. ממרומי המצודה נשקף נוף מרהיב על כל הסביבה.
* הקתדרלה סנט אובן בעלת הכיפה הקלאסית מן המאה ה-18 נבנתה במקום שבו הייתה כנסייה עתיקה מן המאה ה-11.

== ערים תאומות ==
*
*
*
*
*
*
*
*
*
*

== קישורים חיצוניים ==

* 

* 

קטגוריה:ערי בירה של יחידות מנהליות
קטגוריה:ולוניה: ערים
אן רייס

אן רייס (באנגלית: Anne Rice; 4 באוקטובר 1941 – 11 בדצמבר 2021) הייתה סופרת אמריקאית.

רייס כתבה 30 ספרים מצליחים שעסקו ברובם בערפדים. ספריה של רייס עקבו אחר חייהם של הערפדים ואחר הצדדים ה"אנושיים" יותר שלהם. ספריה זכו להצלחה רבה והגדירו מחדש את דמות הערפד בספרות עבור מעריצים רבים. שניים מספריה עובדו לקולנוע: ראיון עם הערפד ומלכת הארורים. בין ספריה שתורגמו לעברית: "הערפד ארמאן", "פנדורה", "משרת העצמות" ועוד.

היא נולדה בשם הווארד אלן פרנסס או'בריין (Howard Allen Frances O'Brien) בניו אורלינס שבארצות הברית, למשפחה נוצרית-קתולית אדוקה ממוצא אירי. לה שלוש אחיות. ביומה הראשון בבית הספר שאלה אותה נזירה לשמה, והיא החליטה להגיד ששמה הוא "אן" למרות שזה לא היה שמה. אמה לא תיקנה אותה כי היא הבינה ששמה המקורי גרם לה למבוכה. רייס, שהתחנכה כקתולית, עזבה את הכנסייה בנעוריה ונעשתה אתאיסטית. ב-1998 שבה להיות קתולית, ואף כתבה מספר ספרים ברוח דתית. ב-2010 הודיעה שחדלה להיות נוצרייה.

אן רייס הייתה אלמנתו של המשורר סטן רייס, לו הייתה נשואה בשנים 1961–2002. נולדו להם בת ובן, בנם הפך לסופר נודע בזכות עצמו - כריסטופר רייס.

נפטרה ב-11 בדצמבר 2021.

==קישורים חיצוניים==

* 
* 
* 

* 
* 

קטגוריה:סופרות אמריקאיות
קטגוריה:סופרים אמריקאים
קטגוריה:בוגרות אוניברסיטת המדינה בסן פרנסיסקו
קטגוריה:בוגרי אוניברסיטת המדינה בסן פרנסיסקו
קטגוריה:אמריקאיות שנולדו ב-1941
קטגוריה:אמריקאים שנולדו ב-1941
קטגוריה:אמריקאיות שנפטרו ב-2021
קטגוריה:אמריקאים שנפטרו ב-2021
נבחרת טאיוואן בכדורגל

נבחרת טאיוואן בכדורגל (בסינית: 中華台北男子足球代表隊) היא נבחרת הכדורגל הלאומית של טאיוואן. הנבחרת מנוהלת על ידי התאחדות הכדורגל של טאיפיי הסינית.

== היסטוריה ==
התאחדות הכדורגל של טאיפיי הסינית הוקמה תחילה בסין בשנת 1924 בשם "התאחדות הכדורגל של סין". ההתאחדות העתיקה את מיקומה בשנת 1949 לאי טאיוואן לאחר מלחמת האזרחים הסינית. בשנת 1932 נכנסה לפיפ"א בשם כ"סין" והצטרפה לפיפ"א שנית בשנת 1954 כ"טאיוואן", מאוחר יותר כ"הרפובליקה הסינית" ולבסוף כ"טאיפי הסינית".

 ההישג הגדול ביותר של הנבחרת הלאומית של טאיוואן היה ב-1960, כאשר הגיעה למקום השלישי בגביע אסיה כ"נבחרת טאיוואן". למרות זאת, כל שחקני ההרכב היו מהונג קונג מכיוון שהכבוד של השתתפות בנבחרת הונג קונג היה פחות מהשתתפות בנבחרת הטאיוואן.

==כל גביעי העולם==
* 1930 עד 1950 - לא נרשמה
* 1954 - פרשה
* 1958 - פרשה
* 1962 עד 1974 - לא נכנסה
* 1978 עד 1982 - לא העפילה
* 1986 - לא נכנסה
* 1990 עד 2026 - לא העפילה

==כל גביעי אסיה==
{| class="wikitable" style="text-align: center;" 
|-
!שנה
!סיבוב
!משחקים
!ניצחונות
!תיקו*
!הפסדים
!שערי זכות
!שערי חובה
|- 
| 1956|| colspan="7" |לא העפילה
|-bgcolor=cc9966
| 1960||מקום שלישי||3||1||0||2||2||| 2
|-
| 1964|| colspan="7" |פרשה
|-
| 1968||מקום רביעי||4||0||2||2||3||| 10
|-
| 1972|| colspan="7" |פרשה
|-
| 1976|| colspan="7" |הורחקה
|-
| 1980|| colspan="7" rowspan="3" |הייתה חברה בקונפדרציית הכדורגל של אוקיאניה
|-
| 1984
|-
| 1988
|-
| 1992|| colspan="7" rowspan="9" |לא העפילה
|-
| 1996
|-
| 2000
|-
| 2004
|-
| 2007
|-
| 2011
|-
| 2015
|-
| 2019
|-
| 2023
|-
| 2027
|
|
|
|
|
|
|
|-
|סה"כ||2/18||7||1||2||4||5||12
|}
:*משחקי תיקו כוללים גם משחקים שהוכרעו בבעיטות הכרעה

==כל גביעי האתגר של ה-AFC==
* 2006 - רבע גמר
* 2008 עד 2014 - לא העפילה

==כל גביעי פדרציית הכדורגל של מזרח אסיה==
* 2003 עד 2015 - לא העפילה

==קישורים חיצוניים==

* 

==הערות שוליים==

קטגוריה:טאיוואן: כדורגל
טיוואן
כדורגל
אליעזר שוסטק

[[נחום לוין, חיים כהן-מגורי ואליעזר שוסטק (ראשון משמאל), חברי כנסת מטעם תנועת החרות שבאופוזיציה, מצביעים נגד ממשלת ישראל האחת עשרה אשר הציג ראש הממשלה לוי אשכול בפני מליאת הכנסת, 26 ביוני 1963]]
כיכר על שם אליעזר שוסטק ברמת גן
אליעזר שוסטק (16 בדצמבר 1911 – 20 באוגוסט 2001) היה חבר הכנסת ושר בממשלות ישראל. ממקימי סיעות המרכז החופשי ולע"ם. היה מזוהה עם רעיון ארץ ישראל השלמה, וציונות רוויזיוניסטית.

==ביוגרפיה==
נולד בעיר ולדימירץ שבאימפריה הרוסית (כיום באוקראינה) ולמד בישיבה. בשנת 1930 הצטרף לתנועת בית"ר ובמסגרתה שימש כראש קן ברובנו. לאחר מכן עלה לארץ ישראל, למד באוניברסיטה העברית והיה חבר בפלוגת עבודה של בית"ר בהרצליה.

בשנת 1936 נבחר למזכיר הסתדרות העובדים הלאומית ובהמשך היה חבר בהנהגת ברית הציונים הרוויזיוניסטים (הצה"ר). במהלך כהונת הכנסת השנייה נכנס שוסטק לכנסת, לאחר איחוד תנועת הצה"ר עם תנועת החרות. במסגרת תנועת החרות כיהן שוסטק בכנסת עד 1966, אז חבר לשמואל תמיר באופוזיציה הפנימית נגד בגין ופרש מתנועת החרות על מנת להקים את מפלגת המרכז החופשי ביחד עם תמיר. בבחירות לכנסת השביעית זכה המרכז החופשי בשני מנדטים, ושוסטק ותמיר נכנסו שוב לכנסת. לאחר מלחמת ששת הימים פרסמה המפלגה מודעת תמיכה בסיפוח יהודה ושומרון לישראל, ובה הסיסמה "שטח משוחרר לא יוחזר", אותה הגה שוסטק. לימים סיפר: "ישבנו במשרד של שמואל תמיר בשדרות רוטשילד, חיפשתי משהו שיהיה קצר, ממצה וחרוזי קצת. הנה - שטח משוחרר... לא יוחזר. חרוז."

בהמשך עזב את המרכז החופשי והקים יחד עם אהוד אולמרט את המרכז העצמאי, שהצטרפה למפלגת לע"ם שבהמשך הייתה לחלק מהליכוד, לצד תנועת החרות והמפלגה הליברלית.

בין השנים 1977–1984 כיהן כשר הבריאות, בממשלות ה-18 וה-19 של בגין וב-20 של שמיר, ובמסגרת תפקידו זה הטיל לראשונה איסור גורף על הפעלת שירותי רפואה פרטיים בבתי החולים הציבוריים. בכנסת ה-11 כיהן כסגן יו"ר הכנסת.

שוסטק הוא חבר הכנסת בעל משך הכהונה השלישי הארוך בכל הזמנים (אחרי שמעון פרס ותופיק טובי).

בשנת 1994 הוענק לו תואר יקיר העיר רמת גן.

נפטר בשנת 2001, ונקבר בבית הקברות נחלת יצחק. בשכונת מרום נווה ברמת גן, עיר מגוריו, יש כיכר על שמו.

==קישורים חיצוניים==

* 
* 

==הערות שוליים==

קטגוריה:שרי ממשלת ישראל
קטגוריה:חברי הכנסת מטעם חירות
קטגוריה:חברי הכנסת מטעם גח"ל
קטגוריה:חברי הכנסת מטעם המרכז החופשי
קטגוריה:חברי הכנסת מטעם הליכוד
קטגוריה:פעילי הסתדרות העובדים הלאומית
קטגוריה:חברי הכנסת השנייה
קטגוריה:חברי הכנסת השלישית
קטגוריה:חברי הכנסת הרביעית
קטגוריה:חברי הכנסת החמישית
קטגוריה:חברי הכנסת השישית
קטגוריה:חברי הכנסת השביעית
קטגוריה:חברי הכנסת השמינית
קטגוריה:חברי הכנסת התשיעית
קטגוריה:חברי הכנסת העשירית
קטגוריה:חברי הכנסת האחת עשרה
קטגוריה:אנשי העלייה החמישית
קטגוריה:יקירי רמת גן
קטגוריה:אישים הקבורים בבית הקברות נחלת יצחק
קטגוריה:שרי ממשלת ישראל השמונה עשרה
קטגוריה:שרי ממשלת ישראל התשע עשרה
קטגוריה:סגני יושב ראש הכנסת בכנסת האחת העשרה
קטגוריה:ישראלים שנולדו ב-1911
קטגוריה:ישראלים שנפטרו ב-2001
נבחרת מיאנמר בכדורגל

נבחרת מיאנמר בכדורגל היא נבחרת הכדורגל הלאומית של מיאנמר. הנבחרת הייתה ידועה כ"נבחרת בורמה בכדורגל" עד לשנת 1989 עם הפיכת בורמה למיאנמר. ההישג הגדול ביותר של קבוצה זו הוא המקום השני בגביע אסיה 1968 אך מאז לא הצליחה הנבחרת להגיע להישגים.

==כל גביעי העולם==
* 1930 עד 1938 - לא נכנסה
* 1950 - פרשה
* 1954 עד 1990 - לא נכנסה
* 1994 - פרשה
* 1998 - לא נכנסה
* 2002 - פרשה
* 2006 - מועמדותה נפסלה בגלל פרישתה ב-2002
* 2010 עד 2026 - לא העפילה

==כל גביעי אסיה==
{| class="wikitable" style="text-align: center;" 
|-
!שנה
!סיבוב
!משחקים
!ניצחונות
!תיקו*
!הפסדים
!שערי זכות
!שערי חובה
|- 
| 1956|| colspan="7" rowspan="3" |פרשה
|-
| 1960
|-
| 1964
|-bgcolor=silver
| 1968||מקום שני||4||2||1||1||5||| 4
|-
| 1972|| colspan="7" rowspan="5" |פרשה
|-
| 1976
|-
| 1980
|-
| 1984
|-
| 1988
|-
| 1992|| colspan="7" |לא נרשמה
|-
| 1996|| colspan="7" rowspan="3" |לא העפילה
|-
| 2000
|-
| 2004
|-
| 2007|| colspan="7" |לא נרשמה
|-
| 2011|| colspan="7" rowspan="4" |לא העפילה
|-
| 2015
|-
| 2019
|-
| 2023
|-
| 2027
|
|
|
|
|
|
|
|-
|סה"כ||1/18||4||2||1||1||5||4
|}
:*משחקי תיקו כוללים גם משחקים שהוכרעו בבעיטות הכרעה

==כל גביעי האתגר של ה-AFC==
* 2006 - לא נכנסה
* 2008 עד 2010 - מקום רביעי
* 2012 - לא העפילה
* 2014 - סיבוב ראשון

==כל אליפויות איגוד מדינות דרום-מזרח אסיה בכדורגל==

{|class="wikitable" style="text-align: center; width: 600px;"
|-
! colspan="8" |אליפות איגוד מדינות דרום-מזרח אסיה
|-
!שנה
!סיבוב
!משחקים
!ניצחונות
!תיקו*
!הפסדים
!שערי זכות
!שערי חובה
|-
|style="text-align: center;"| 1996
|rowspan="4"|סיבוב ראשון
|4 ||2 ||0 ||2 ||11||12
|-
|style="text-align: center;"| 1998
|3 ||1 ||1 ||1 ||8||9
|-
|style="text-align: center;"| 2000
|3 ||1 ||0||2 ||4 ||8
|- 
|style="text-align: center;"| 2002
|4 ||2 ||1 ||1||13 ||5
|-bgcolor=#9acdff
|style="text-align: center;"| 2004
| מקום רביעי ||7 ||3 ||1 ||3 ||12 ||12
|-
|style="text-align: center;"| 2007
|rowspan="5"|סיבוב ראשון
|3 ||0 ||3||0 ||1||1
|-
|style="text-align: center;"| 2008
|3 ||1 ||0 ||2 ||4 ||8
|-
|style="text-align: center;"| 2010
|3 ||0 ||1 ||2 ||2 ||9
|-
|style="text-align: center;"| 2012
|3 ||0 ||1 ||2 ||1 ||7
|- 
|style="text-align: center;"| 2014
|3 ||0 ||1 ||2 ||2 ||6
|- bgcolor=#9acdff
|style="border: 3px solid red"| 2016
|חצי גמר
| 4 ||2 ||0 ||2 ||5 ||9
|-
|style="text-align: center;"| 2018
|rowspan="3"|סיבוב ראשון
|4||2 ||1 ||1 ||7 ||5
|-
|style="text-align: center;"| 2020
|4||1 ||0 ||3 ||4 ||10
|-
|style="text-align: center;"| 2022
|4||0||1||3 ||4 ||9
|-
| |סה"כ
|
|52
|15
|11
|26
|78
|110
|}

==קישורים חיצוניים==

==הערות שוליים==

קטגוריה:ערכים שבהם תבנית אתר רשמי אינה מתאימה להוספה אוטומטית
קטגוריה:מיאנמר: כדורגל
מיאנמר
תסמונת קורנליה דה לאנגה

תסמונת קורנליה דה לאנגה (מכונה גם תסמונת בוכמן דה לאנגה, בקיצור CdLS) היא הפרעה גנטית מולדת הקשורה ככל הנראה לפגם בכרומוזום 5 בגן NIPBL. סימניה הבולטים ביותר של התסמונת הם מוגבלות שכלית התפתחותית ובעיות קוגניטיביות נוספות, תווי פנים ייחודיים ובעיות אסתטיות נוספות, מתח שרירי-שלד גבוה מדי ומום בלב.

תסמונת מולדת זו תוארה לראשונה על ידי ד"ר וינפריד רוברט קלמנס בראכמן (Winfried Robert Clemens Brachmann) בשנת 1916, ולאחר מכן על ידי ד"ר קורנליה דה לאנגה בשנת 1933, שעל שמה קרויה התסמונת.

==מופע קליני==

מאפיינים הקשורים בתפקוד התינוק:
:* משקל לידה נמוך 
:* לעיתים התינוקות פגים
:* הם בעלי היפרטוניה, כלומר, מתח רב בשרירי הגוף
:** בשל תכונה זו הם מתקשים לאכול.
:* לאחר הלידה הם עשויים להשמיע בכי עמום וחלש.

מאפיינים אסתטיים:
:כמעט במאה אחוז מהלוקים בתסמונת:
:*גבות עבות ומאוחדות.
:*ריסים שופעים ומסולסלים.
:*שיער ראש רב.
:*שפתיים דקות ו"עצובות" (זוויות הפה פונות כלפי מטה).
:*סנטר קטן ופרוגנתיזם, כלומר בליטה של הלסת העליונה לפנים.
:*אף סולד.
:מאפיינים אסתטיים אפשריים נוספים:
:*זעירות הראש (מיקרוצפליה).
:*אזניים במיקום נמוך.
:*שערנות (שיעור יתר).

הפרעות נוספות העשויות להופיע מיד עם הלידה או במהלך הילדות:
:הפרעות כתוצאה מפגמים בשרירים ובעצמות:
:*צוואר קצר.
:*כפות ידיים קטנות או מעוותות עד חסר מולד של אצבעות או אף חלקים שלמים בגפה.
:*מומי לב.
:*חך שסוע הגורם להפרעה בדיבור.
:*עוויתות.
:הפרעות בחישה:
:*לקות ראייה.
:*לקות שמיעה
:הפרעות קוגניטיביות:
:*מוגבלות שכלית התפתחותית קל עד קשה מאוד.
:*לקות קשב, ריכוז והיפראקטיביות.
:*הפרעות בדיבור כתוצאה מבעיות קוגניטיביות.
:*תוקפנות.
:*הפרעות שינה.
:*התנהגות כפייתית.
:*גרימת נזק עצמי.

==פתופיזיולוגיה==

פתופיזיולוגיה: הגן NIPBL הנמצא בכרומוזום 5 אחראי ליצירת החלבון דלנגין. חלבון זה מבקר פעילות של גנים אחרים המשתתפים בהתפתחות הגפיים, הפנים ואיברים נוספים. מוטציה בגן זה גורמת לפיכך לסימנים הקליניים שתוארו לעיל.

צורת ההורשה של הגן הפגום היא כנראה אוטוזומלית דומיננטית.

==אבחון ואבחנות מבדלות==

אבחון: האבחנה של תסמונת קורנליה דה לאנגה מבוססת בעיקר על ממצאים קליניים של גנטיקאי קליני; ובמקרים מסוימים עשויים להיות מאושרים באמצעות בדיקות מעבדה.

במקרים מסוימים ניתן להבחין בחלק מהסימנים בעובר בבדיקת אולטרה סאונד.

אבחנות מבדלות:
:*אוטיזם קלאסי הוא האבחנה המבדלת העיקרית בתסמונת זו.
:*תסמונת דאון עשויה להיכלל ברשימת אבחנות מבדלות ראשונית אך קל לזהותה במבחן גנטי.

==טיפול ותוחלת חיים==

המחלה נובעת מלקות בגן ואין לה טיפול מרפא. הטיפול נועד להקל על הסימנים הקליניים:
:*פיזיותרפיה להרפיית השרירים.
:*חינוך מיוחד בשל המוגבלות השכלית ההתפתחותית, ההתפתחותי וקשיי הדיבור.
:*טיפול פרטני במומי לב אם ישנם כאלה.

תוחלת החיים של ילדים אלה היא נורמלית בתנאי שלא נולדו עם מום לב קשה או מום קשה אחר באיברים החיוניים. אך רבים נולדים עם מומים קשים על רקע התסמונת.

== שכיחות ==

תסמונת זו בעלת מופע אקראי על פי רוב, אך לעיתים ייתכנו כמה מקרים במשפחה אחת. התסמונת מופיעה במידה שווה בזכרים ובנקבות. השכיחות המתוארת של התסמונת היא מקרה אחד ל-10,000-30,000 מקרים. עם זאת, רופאים רבים אינם מודעים לקיום התסמונת ולכן לא מאבחנים אותה, ככל הנראה היא נפוצה יותר משחושבים. 

== קישורים חיצוניים ==

==הערות שוליים==

קטגוריה:מומים מולדים
קורנליה דה לאנגה
קטגוריה:מוגבלות שכלית התפתחותית: גורמים
קטגוריה:מחלות נדירות
דיאגרמת ון

דיאגרמת ון של שלוש קבוצות אלפבית: [[אלפבית לטיני (ימני), אלפבית יווני (שמאלי) ואלפבית קירילי (תחתון) המראה איזו אות נכתבת בכל אלפבית; באדום אותיות נפרדות עם צורות דומות, בכחול אותיות הנכתבות בואריאציות שונות ובירוק אותיות תואמות הנכתבות באופן שונה אחת מהשנייה.]]
דיאגרמת וֵן (באנגלית: Venn diagram) היא תרשים המבטא קשרים בין קבוצות.

המצאת דיאגרמת ון מיוחסת לג'ון ון, מתמטיקאי ופילוסוף בריטי בן המאה ה-19, אם כי נעשה שימוש בשיטה זו הרבה לפני כן.

כלל בסיסי לשימוש בדיאגרמת ון הוא שחיתוך מבוטא באמצעות השטח המשותף לשתיים או יותר מהקבוצות ואיחוד מיוצג על ידי כל השטח השייך לפחות לאחת הקבוצות. בדרך כלל אין קשר בין גודל העיגול (או כל שטח אחר) לבין גודל הקבוצה המיוצגת.

שימוש נפוץ לדיאגרמת ון הוא פישוט של ביטויים לוגיים ארוכים. ניתן לעשות זאת בקלות באמצעות התייחסות גרפית לקשרים הנתונים ותיאור מחדש של אותו חלק בגרף בצורה פשוטה.

במסגרת הלוגיקה האריסטוטלית, ניתן לוודא תקפות של טיעונים וסילוגיזם באמצעות מעגלי ון בדרך הבאה:
מסמנים על המעגלים את כל ההנחות של הטיעון (טענה כוללת על ידי מחיקת שטח, וטענה יֵשית על ידי סימון X בשטח המתאים) – אם תוכן המסקנה, מצויר כבר, אחרי סימון ההנחות, הרי שהטיעון תקף.

== דוגמה ==
דיאגרמת ון כללית של שלוש קבוצות
דיאגרמת ון כללית של שש קבוצות
הדיאגרמה משמאל יכולה לייצג למשל את הקשרים בין שלוש הקבוצות הבאות:

A – ג'ינג'ים
B – בעלי עיניים כחולות
C – בעלי שפם

בדוגמה זו, קבוצת הג'ינג'ים בעלי שפם שאינם בעלי עיניים כחולות מיוצגת בצבע ירוק. קבוצת בעלי העיניים הלא כחולות שאינם בעלי שפם ובעלי שיער לא ג'ינג'י, מיוצגת באמצעות השטח הלבן שמסביב.
===דוגמה לפעולות===
<gallery>
קובץ:Venn0001.svg|השטח האדום מסמן חיתוך בין הקבוצות
קובץ:Venn0111.svg|השטח האדום מסמן איחוד בין הקבוצות
קובץ:Venn0100.svg|השטח האדום מסמן הפרש של הקבוצה השמאלית פחות הימנית
קובץ:Venn0110.svg|השטח האדום מסמן הפרש סימטרי בין הקבוצות
</gallery>

== לקריאה נוספת ==
ד"ר רמי ישראל, מבוא ללוגיקה, הוצאת האוניברסיטה הפתוחה, סוף יחידה 2.

==קישורים חיצוניים==

* 
* 

קטגוריה:תורת הקבוצות
קטגוריה:לוגיקה
קטגוריה:דיאגרמות
מרחב מנה

בטופולוגיה, מרחב מנה הוא מרחב טופולוגי שנוצר על ידי "צמצום" של מרחב טופולוגי על ידי פונקציה, יחס שקילות או פעולת חבורה. הטופולוגיה של מרחב המנה עבור פונקציה, יחס שקילות או חבורה פועלת נתונים, נקראת טופולוגיית המנה.

==הגדרות==
===הגדרה על ידי פונקציה===

בהינתן מרחב טופולוגי <math>\left(X,\tau_X \right)</math> וקבוצה <math>Y</math> (שעליה אין בהכרח טופולוגיה), עם פונקציה <math>\ f: X \rightarrow Y</math> שהיא על, נגדיר טופולוגיה על <math>Y</math> על ידי <math>\ \tau_Y= \left\{ U \sub Y : f^{-1} (U) \in \tau_X \right\}</math>. טופולוגיה זו נקראת טופולוגיית המנה, ופונקציה כזו נקראת פונקציית מנה. בדרך זו אנו מכריחים את הפונקציה להיות רציפה, על ידי בניית טופולוגיה מתאימה על המרחב השני: טופולוגיית המנה על Y היא הטופולוגיה העשירה ביותר שבעבורה f רציפה. כלומר, אם <math>X,Y</math> שניהם מרחבים טופולוגיים ו-<math>f:X \to Y</math> רציפה, אז הטופולוגיה הנתונה של <math>Y</math> עשויה להיות דלה יותר מטופולוגיית המנה.

כאשר <math>X</math> מרחב קומפקטי ו-<math>Y</math> מרחב האוסדורף, ו-<math>f</math> פונקציה רציפה ועל, אז הטופולוגיה של Y היא טופולוגיית המנה עבור <math>f</math>.

===הגדרה על ידי יחס שקילות===

דרך נוספת להגדרת טופולוגיית המנה היא על ידי יחס שקילות. אם X מרחב טופולוגי שמוגדר עליו יחס שקילות <math>R</math>, מרחב המנה הוא קבוצת מחלקות השקילות ביחס <math>R</math>, אותה נסמן <math>X/R</math>, כאשר הטופולוגיה עליה מתקבלת כמו בהגדרה לעיל על ידי פונקציה, עבור פונקציית ההטלה למחלקות השקילות. כלומר, <math>\tau_{X/R} = \left\{U \subset X/R \mid p^{-1}\left(U\right) \in \tau_X\right\}</math>, כאשר <math>p: X \to X/R</math> היא הפונקציה <math>p\left(x\right) = \left[x\right] = \left\{y \in X \mid xRy\right\}</math>.

==דוגמאות==

עיגול במישור הופך לספירה (במרחב התלת-ממדי) על ידי כיווץ השפה שלו (המעגל) לנקודה אחת.
* הספירה הדו-ממדית <math>S^2 \subset \mathbb{R}^3</math> ניתנת להצגה כמרחב מנה של כדור היחידה במישור <math>D^1</math>, על ידי יחס השקילות המזהה את כל שפתו של <math>D^1</math> עם נקודה יחידה (למשל הקוטב הצפוני). בנייה זו מדגימה כיצד פעולת מנה אינה משמרת תכונות גאומטריות; בעוד שהעיגול ניתן לשיכון במישור, לאחר פעולת המנה מתקבלת ספירה דו-ממדית אותה כבר ניתן לשכן רק במרחב התלת-ממדי.
* המרחב הפרויקטיבי <math>\mathbb{FP}^n</math> הוא מרחב מנה של <math>\mathbb{F}^n</math> המתקבל על ידי יחס השקילות <math>\vec x \sim \lambda \vec x</math> לכל <math>\vec x \in \mathbb{F}^n</math> ולכל סקלר <math>\lambda \neq 0</math>.

==קישורים חיצוניים==
* 

מנה
קטגוריה:מרחבים טופולוגיים
Yo! Bum Rush the Show

Yo! Bum Rush the Show הוא אלבום הבכורה של להקת הראפ פאבליק אנמי שיצא לאור ב-1987. אלבום זה הוא אחד מהאלבומים שהתוו את הדרך לז'אנר ההארדקור היפ הופ המפורסם של ימינו. האלבום נחשב לקלסיקת ראפ, עוסק גם בפוליטיקה, ומנסה לעורר מחאה חברתית בדרך יצירתית ושופעת קללות. האלבום נמצא במקום ה-497 במצעד 500 האלבומים הטובים ביותר של כל הזמנים של המגזין רולינג סטון.

==רשימת שירים==
<div style="direction: ltr;">
{|border=0
|-
|
#"You're Gonna Get Yours" (4:04)
#"Sophisticated Bitch" (4:30)
#"Miuzi Weighs a Ton" (5:44)
#"Timebomb" (2:54)
#"Too Much Posse" (2:24)
#"Rightstarter (Message to a Black Man)" (3:48)
#"Public Enemy No. 1" (4:41)
#"M.P.E." (3:44)
#"Yo! Bum Rush the Show" (4:25)
#"Raise the Roof" (5:18)
#"Megablast" (2:51)
#"Terminator X Speaks With His Hands" (2:13)
|}
</div>

==קישורים חיצוניים==

קטגוריה:אלבומים שהופקו על ידי ריק רובין
קטגוריה:אלבומי היפ הופ
אלי אביבי

הבית, במצבו הקודם, ב"מדינת אכזיב"
אלי אביבי (27 באפריל 1930 - 16 במאי 2018) היה ישראלי שהתפרסם בעיקר כמי שהכריז על עצמו כנשיא "מדינת אכזיב" בחוף הגליל המערבי.

==ביוגרפיה==
אלי אביבי נולד בפרס בשם אלי ארז'ן, וכשהיה בן שנה עלתה משפחתו לארץ ישראל, והוא גדל בדרום תל אביב. בגיל שלוש עשרה עזב את הבית, ובגיל חמש עשרה (ב-1946) הצטרף לפלמ"ח ועבר קורס בפלי"ם. בגיל שבע עשרה יצא למסע שארך ארבע שנים, בו עבד במקומות שונים בעולם, החל במערב אפריקה וכלה בים ברנץ שבאזור הקוטב הצפוני.

כשחזר ממסעותיו בשנת 1952, והוא בן עשרים ושתיים, חיפש מקום מתאים לכתיבת זכרונותיו. הוא שכר מהמדינה שני מבנים של הכפר הערבי הנטוש א-זיב, ושיפץ אותם. אחד מהם, שהיה בעבר ביתו של מוכתר הכפר אחמד חוסיין עטייה, הפך ברבות הימים לביתו של אביבי, בו הוקם גם מוזיאון לתולדות אכזיב. 

אביבי נפטר ב-16 במאי 2018. למרות בקשתו בצוואתו להיקבר בשטח "מדינת אכזיב", נקבר בבית העלמין בקיבוץ גשר הזיו הסמוך. אחיינו היה שי אביבי.

==מדינת אכזיב==

מדינת אכזיב היא מדינה לכאורה שהוכרזה על ידי אלי אביבי ורינה רעייתו בשנת 1971, כצעד מחאה נגד בנייתו של הגן הלאומי במקום. ל"מדינה" נשיא (אביבי), דגל והמנון, ואף הונפקו דרכונים. בתקופה מסוימת אף הוחתמו דרכוני המבקרים בחותמת מיוחדת.

המוזיאון לתולדות אכזיב, שהקים אביבי, מרכז ממצאים ארכאולוגיים מההיסטוריה של אכזיב, חלקם בני למעלה מ-3,000 שנה. המוצגים אינם מוגנים על ידי זכוכית, ומוצגים בגובה העיניים. על קירות האבן נמצאים העתקים של ציורים עתיקים, וסיפור המקום כתוב עליהם.

==מיקומו בתרבות הישראלית==
במשך שנים רבות, החל בסוף שנות ה-50 ועד שנות ה-80, היה ביתו של אלי אביבי אבן שואבת לצעירי הבוהמה.
במקום התקיים הפנינג ספונטני בכל קיץ וכן בחגים, וצעירים רבים תיארו שחוו במקום את תחושת השחרור הראשונה שלהם.

השיר 'לילה בחוף אכזיב', שכתבה נעמי שמר לשלישיית גשר הירקון, נכתב בעקבות אותן מסיבות שבהן השתתפה נעמי שמר עצמה.
אלי אביבי עצמו, בהיותו דמות ציורית, היה מוקד משיכה אליו נהרו צעירים וצעירות, הן לשם תחושת החופש והן כדי לשמוע ממנו את סיפוריו ואת הגותו על החיים.

בנוסף, פרש אביבי את חסותו על צעירים וצעירות שחיפשו מקום מפלט, חיתן זוגות צעירים על פי מסורת מדינת אכזיב, ואף נתן להם מחסה.

==לקריאה נוספת==
*יעקב בר-און, "נשיא לכל החיים", מקור ראשון, מוסף דיוקן, עמ' 54, 28 בנובמבר 2008

==קישורים חיצוניים==

* , 
* 
* , 
* יריב נופך, [http://www.pnay.co.il/user/articles.php?oper=article&id=51 ריאיון עם נשיא המדינה], באתר פנאי, פורטל התיירות של הגליל המערבי
* 
* 
* 

== הערות שוליים==

קטגוריה:אנשי בוהמה ישראלים
קטגוריה:לוחמי הפלמ"ח
קטגוריה:ישראלים ילידי איראן
קטגוריה:אנשי העלייה החמישית
קטגוריה:אישים הקבורים בקיבוצים
קטגוריה:ישראלים שנולדו ב-1930
קטגוריה:ישראלים שנפטרו ב-2018
מארק מזרח-גרמני

מארק מזרח-גרמני (בגרמנית: Mark der DDR) היה המטבע הרשמי של הרפובליקה הגרמנית הדמוקרטית (מזרח גרמניה), מיוני 1948, ועד איחוד גרמניה בשנת 1990. בגרמניה המערבית היה נהוג לכנותו "אוסטמארק" (Ostmark) כלומר "מארק מזרחי", בעוד שבגרמניה המזרחית היה נהוג לכנותו "מארק" בלבד. מארק מזרח-גרמני התחלק ל-100 פפניג. מטבעות פפניג הוטבעו בערכים של 1, 5, 10, 20, ו-50 פפניג.
מטבעות מארק הוטבעו בערכים של 1, 2, 5, 10, ו-20 מארק. שטרות של מארק הודפסו בערכים של 5, 10, 20, 50 ו-100 מארק. מאוחר יותר הודפסו גם שטרות של 200 ו-500 מארק אך הם לעולם לא נכנסו לשימוש בשל חששה של הממשלה מכך שייראה כאילו המדינה סובלת מלחצים אינפלציוניים.

שני צדי [[מטבע של 1 פפניג, משנת 1979]]
ערכו של המארק המזרח-גרמני היה גבוה יותר בגרמניה המזרחית ביחס לערכו של המארק המערב-גרמני בגרמניה המערבית. באופן רשמי, ערכו של המארק המזרח-גרמני היה שווה לזה של גרמניה המערבית, אך בפועל מעולם לא ניתן היה להמיר את המטבע בצורה חופשית. תיירים מגרמניה המערבית נדרשו להחליף את המארק המערב-גרמני במארק המזרח-גרמני ביחס שווה (אחד לאחד). בין התדפיסים שהודפסו על שטרי המארק המזרח-גרמני, בהיות גרמניה המזרחית מדינה קומוניסטית, היו תמונות של קרל מרקס ופרידריך אנגלס. לאחר איחוד שתי הגרמניות ב-1990 הומר כל הכסף המזרח-גרמני במערב-גרמני ביחס של 1:1 ו- 2:1 (שני מארק מזרח-גרמני על אחד מערב-גרמני), ולבסוף הוחלף במארק גרמני.

במדינה פעלה רשת אינטרשופ בה היה ניתן להשתמש רק בכסף מערבי ולא היה ניתן להשתמש במארק מזרח-גרמני.

== קישורים חיצוניים ==

* [http://worldcoingallery.com/countries/Germany_all5.html מטבעות מארק מזרח-גרמניים] 
* [http://www.bis-ans-ende-der-welt.net/DDR-B.htm שטרות של גרמניה המזרחית] 

מארק מזרח-גרמני
מארק מזרח-גרמני
מארק מזרח-גרמני
נבחרת קמבודיה בכדורגל

נבחרת קמבודיה בכדורגל (בקמרית: ក្រុមបាល់ទាត់ជម្រើសជាតិកម្ពុជា) היא נבחרת הכדורגל הלאומית של קמבודיה. הנבחרת הוקמה בשנת 1933 אך הצטרפה לפיפ"א רק בשנת 1953. ההישג הטוב ביותר של נבחרת זו הוא בגביע אסיה 1972 אותו סיימה במקום הרביעי. הנבחרת משתתפת בטורניר ה-ASEAN בכדורגל שהוא אליפות איגוד מדינות דרום-מזרח אסיה בכדורגל. כיום הנבחרת נחשבת לאחת החלשות ביותר ביבשת אסיה.

==כל גביעי העולם==
*1930 עד 1994 - לא נכנסה
*1998 - לא העפילה
*2002 - לא העפילה
*2006 - לא נכנסה
*2010 עד 2026 - לא העפילה

==כל גביעי אסיה==
{| class="wikitable" style="text-align: center;" 
|-
!שנה
!סיבוב
!משחקים
!ניצחונות
!תיקו*
!הפסדים
!שערי זכות
!שערי חובה
|- 
| 1956|| colspan="7" |לא העפילה
|-
| 1960|| colspan="7" rowspan="2" |פרשה
|-
| 1964
|-
| 1968|| colspan="7" |לא העפילה
|-
| 1972||מקום רביעי||5||1||1||3||8||| 10
|-
| 1976|| colspan="7" rowspan="6" |לא נרשמה
|-
| 1980
|-
| 1984
|-
| 1988
|-
| 1992
|-
| 1996
|-
| 2000|| colspan="7" |לא העפילה
|-
| 2004|| colspan="7" rowspan="2" |לא נרשמה
|-
| 2007
|-
| 2011|| colspan="7" rowspan="4" |לא העפילה
|-
| 2015
|-
| 2019
|-
| 2023
|-
| 2027
|
|
|
|
|
|
|
|-
|סה"כ||1/18||5||1||1||3||8||10
|}
:*משחקי תיקו כוללים גם משחקים שהוכרעו בבעיטות הכרעה

==כל אליפויות איגוד מדינות דרום-מזרח אסיה בכדורגל==

{|class="wikitable" style="text-align: center; width: 600px;"
|-
! colspan="8" |אליפות איגוד מדינות דרום-מזרח אסיה
|-
!שנה
!סיבוב
!משחקים
!ניצחונות
!תיקו*
!הפסדים
!שערי זכות
!שערי חובה
|-
|style="text-align: center;"| 1996
| סיבוב ראשון ||4 ||0 ||0 ||4 ||1||12
|-
|style="text-align: center;"| 1998
|colspan="7"|לא העפילה
|-
|style="text-align: center;"| 2000
|סיבוב ראשון ||4 ||1 ||0||3 ||5 ||10
|- 
|style="text-align: center;"| 2002
|סיבוב ראשון ||4 ||1 ||0 ||3||5 ||18
|-
|style="text-align: center;"| 2004
| סיבוב ראשון ||4 ||0 ||0 ||'4 ||2 ||22
|-
|style="text-align: center;"| 2007
|colspan="7"|לא העפילה
|-
|style="text-align: center;"| 2008
|סיבוב ראשון ||3 ||0 ||0 ||3 ||2 ||12
|-
|style="text-align: center;"| 2010
| rowspan="3" colspan=7 |לא העפילה
|-
|style="text-align: center;"| 2012
|- 
|style="text-align: center;"| 2014
|- 
|style="text-align: center;"| 2016
|rowspan="4"|סיבוב ראשון
| 8 ||4 ||3 ||0 ||0 ||3
|-
|style="text-align: center;"| 2018
|4||1 ||0 ||3 ||4 ||9
|-
|style="text-align: center;"| 2020
|4||1 ||0 ||3 ||6 ||11
|-
|style="text-align: center;"| 2022
|4||2 ||0 ||2 ||10 ||8
|-
| |סה"כ
|
|34
|6
|0
|28
|39
|110
|}

==כל גביעי האתגר של ה-AFC==
*2006 - סיבוב ראשון
*2008 עד 2014 - לא העפילה

==קישורים חיצוניים==

* 

==הערות שוליים==

קטגוריה:קמבודיה: כדורגל
קמבודיה
Annalen der Physik

שנתון הפיזיקה, בעיצוב כריכה עדכני
שנתון הפיזיקה (בגרמנית: Annalen der Physik) הוא כתב עת מדעי, מהמוכרים והוותיקים ביותר בעולם. החל בהפצה בשנת 1790 תחת השם Journal der Physik, בעריכת פרידריך אלברכט קארל גרן, פיזיקאי הידוע בעיקר בשל ניסוייו בנוגע לתאוריית הפלוגיסטון. עורך כתב העת כיום הוא אולריך אקרן.

כתב העת מפרסם מאמרים מקוריים בנושאי ניסוי, תאוריה, מתמטיקה פיזיקלית ותחומים דומים. כל המאמרים נבחנים תחת ביקורת עמיתים קפדנית טרם פרסומם, ומשקפים את ההתקדמות שנעשתה בתחומי הפיזיקה השונים.

מאמרים חשובים רבים אשר הכריזו על ממצאים מדעיים חדשניים התפרסמו לראשונה בכתב העת, כולל מאמרי שנת הפלאות שכתב אלברט איינשטיין ב-1905 אשר קבעו רבים מהיסודות הקיימים היום בפיזיקה המודרנית. רבים זוקפים לזכותו של מקס פלאנק, ששימש כמדען ראשי מטעם "קהילת הפיזיקאים הגרמנית", את הפניית תשומת לבו של העורך באותה עת, פאול דרוד, אל מסמכי איינשטיין והצביע על חשיבותם.

בראשית המאה ה-20 הייתה גרמניה מרכז מחקר הפיזיקה בעולם. שנתון הפיזיקה הופץ בגרמנית, בדומה לרוב הכתבים בנושאי פיזיקה באותה תקופה. מאז, אנגלית הפכה לשפה השלטת בפיזיקה וחשיבות השנתון התערערה. כיום הוא כתוב כולו באנגלית.

== עורכי כתב העת וגלגולי שמו ==
עם השנים, כתב העת ידע עורכים רבים ושמות שונים.
* 1790, Journal der Physik, פרידריך גרן.
* 1795, Neues Journal der Physik, פרידריך גרן.
* 1799, Annalen der Physik, ל. ו. גילברט.
* 1819, Annalen der Physik und der physikalischen Chemie, ל. ו. גילברט.
* 1824, Annalen der Physik und Chemie, יוהאן כריסטיאן פוגנדורף, ממציא המנוע האלקטרוסטטי.
* 1877, Annalen der Physik und Chemie, כריסטיאן רודולף וילהלם ויידמן, חוקר חשוב הנודע בעקבות מחקריו בנושא הזבובאים.
* 1900, Annalen der Physik, פאול קארל לודוויג דרוד, נודע בעבודתו בנושא מוליכות, העורך הצעיר ביותר לעיתון - מגיל 37 ועד למותו בגיל 43.
* 1906, Annalen der Physik, מקס פלאנק ווילהלם וין, שניהם זוכי פרס נובל לפיזיקה.
* 1926, Annalen der Physik, מקס פלאנק ואדוארד גרוניישן.
* 1947, Annalen der Physik, אדוארד גרוניישן ופרידריך מיוגליך.
* 1958, Annalen der Physik, האנס קופפרמן, ג'רלד ריכטר, האנס יורגן טרדר ווילהלם ואלכר.
* 1922, Annalen der Physik, ברנרד מולשלייגל.
* 1998, Annalen der Physik, אולריך אקרן.

== קישורים חיצוניים ==

* 
* [http://gallica.bnf.fr/Catalogue/noticesInd/FRBNF34462944.htm#listeUC סריקה של כתבי איינשטיין בשנתון הפיזיקה]
* 

קטגוריה:ערכים שבהם תבנית בריטניקה אינה מתאימה
קטגוריה:כתבי עת לפיזיקה
קטגוריה:היסטוריה של הפיזיקה
הבית הלאומי

הבית הלאומי הייתה סיעה קצרת ימים שפעלה בכנסת ה-16.

== רקע ==
בינואר 2006, לקראת הבחירות לכנסת ה-17, נוצר פילוג במפלגת שינוי ו-11 חברים בסיעה פרשו והקימו את "הסיעה החילונית" (מפלגת חץ). שניים מתוך הפורשים - חברי הכנסת אליעזר זנדברג וחמי דורון פרשו ממפלגת חץ והקימו את סיעת "הבית הלאומי". הסיעה לא התמודדה בבחירות לכנסת ה-17 אלא התמזגה לתוך מפלגת הליכוד. דורון וזנדברג הוצבו במקומות הסמליים ה-117 וה-118, בהתאמה, ברשימת הליכוד לכנסת.

==קישורים חיצוניים==
* 

קטגוריה:סיעות בכנסת
קטגוריה:ישראל: מפלגות ימין היסטוריות
קטגוריה:ישראל: מפלגות חילוניות
קטגוריה:מפלגות שהוקמו ב-2006
שער קיפונוס

שער קיפונוס הוא שער כניסה להר הבית מצד מערב. שער זה נזכר במשנה, במסכת מידות א, ג: .
במשנה מתואר הר הבית בטרם הרחבותיו של הורדוס; על פי החפירות הארכאולוגיות, בכותל המערבי של הר הבית בתקופת הורדוס היו לא שער אחד כי אם ארבעה: שער מעל קשת רובינסון, שער ברקלי, שער מעל קשת וילסון ושער וורן. לפי החוקר מאיר בן דב, שער קיפונוס המתואר במשנה לא יכול להתייחס לשער וורן או לקשת וילסון, משום ששניהם היו מיועדים לכהנים והובילו ישירות לתחום המקודש, ולא ייתכן שהשער היחיד המופיע במשנה הוא לא השער ששימש לכולם. 
לכן הסיק ש"שער קיפונוס" מהמשנה הוא השער שנתגלה בחפירות הר הבית מצדו המערבי ב-1852 על ידי ג'יימס טרנר ברקלי, ונקרא על שמו – "שער ברקלי". לעומתו, החוקר לין ריטמאיר משער שדווקא שער וורן הוא שער קיפונוס, כיוון שהוא מכוון כנגד הסלע שמתחת לכיפת הסלע, אשר משערים כי הוא מקום קודש הקודשים. לדעת ריטמאיר, שער וורן לא נפתח ישר לתחום המקודש, אלא לרחבת הר הבית, אל מול מערב המקדש.

== תפקיד השער ==
שער זה היה מיועד, ככל הנראה, לגויים ונכרים שרצו לראות את הר הבית בתקופת הורדוס ולהתרשם מיופיו. השער הוביל לאמצע רחבת הר הבית, לפני הכניסה למתחם המקודש, שהכניסה אליו הייתה אסורה לזרים ולנוכרים.

== מקור השם ==
לא ברור מקור השם של שער זה. יש אומרים שהשער נקרא קיפונוס על שם הבנאי שבנה אותו. תוספות יו"ט ותפארת ישראל פירשו את השם קיפונוס כצירוף המילים "עבודת הגן" ביוונית (המילה Κήπουρος פירושה "גנן") והסבירו שליד שער זה היו גני ורדים. ייתכן ושם השער רומז לצורתו או לקישוטים שהיו עליו, בדומה ל"שער שושן" שנקרא על שם צורתו או על שם ציור של שושן הבירה שהיה עליו (מסכת מידות א, ג). יש סברה כי שער קיפונוס קרוי למעשה על שמו של הנציב קופוניוס, הנציב הרומי הראשון ביהודה.

על פי סברה אחרת ייתכן ששמו של השער קיפונוס, הוא שיבוש עברי של המילה היוונית קיפוס (κἥπος) שמשמעותה גן, או של המילה הנגזרת ממנה קיפאיה (κηπαια) = שער הגן.

==לקריאה נוספת==
* מאיר בן-דב, ביצורי ירושלים, זמורה ביתן מודן, 1983, עמ', 142–143.
* Leen Ritmeyer, The Quest, כרטא, 2006

==קישורים חיצוניים==
* פינברג, יהושע יוסף בן נחום דב, [https://beta.otzar.org/#/book/146995/p/226/t/0.57568852941784531234/fs/kJrF0Ux2EUv61bV8EajIYSQKnOzOK7g8yvoePafNza8o/start/145/end/177/c עזרת כהנים - א], עמוד קע"ח, ירושלים תשס"ב

==הערות שוליים==

קיפונוס
נבחרת מזרח טימור בכדורגל

נבחרת מזרח טימור בכדורגל היא נבחרת הכדורגל הלאומית של מזרח טימור.

נבחרת מזרח טימור היא מבין הנבחרות הלאומיות הצעירות בעולם, ונחשבת לאחת הנבחרות החלשות בעולם. 

==כל גביעי העולם==
* 1930 עד 2006 - לא נכנסה
* 2010 עד 2026 - לא העפילה

==כל גביעי אסיה==
* 1956 עד 2000 - לא נכנסה
* 2004 - לא העפילה
* 2007 עד 2015 - לא נכנסה
* 2019 - לא העפילה
* 2023 - הושעתה

==כל גביעי האתגר של ה-AFC==
* 2006 - הייתה אמורה להשתתף אך בסוף לא השתתפה
* 2008 - פרשה
* 2010 עד 2014 - לא נכנסה

==כל אליפויות איגוד מדינות דרום-מזרח אסיה בכדורגל==
* 1996 עד 2002 - לא נכנסה
* 2004 - סיבוב ראשון
* 2007 עד 2014 - לא העפילה

==קישורים חיצוניים==

==הערות שוליים==

קטגוריה:מזרח טימור: כדורגל
מזרח טימור
פול דיקא

פול דיקא (בצרפתית: Paul Dukas; 1 באוקטובר 1865 – 17 במאי 1935) היה מלחין יהודי-צרפתי.

== קורות חיים ==
דיקא נולד בשם פול אברהם דיקא למשפחה יהודית בפריז ולמד בקונסרבטואר של פריז. בין מוריו היו תאודור דובואה וארנסט גירו. הוא התיידד שם עם קלוד דביסי. לאחר סיום לימודיו מצא עבודה כמתזמר וכמבקר. 

אף כי כתב כמות לא קטנה של מוזיקה, השמיד דיקא רבות מיצירותיו משום שלא היה מרוצה מהן, ורק מעטות נותרו לפליטה. יצירתו הראשונה הראויה לציון, מאלה ששרדו, היא הסימפוניה הנמרצת בדו מז'ור משנת 1896, השייכת למסורת של בטהובן וסזר פרנק. אחריה נכתבה עוד יצירה תזמורתית - "שוליית הקוסם" משנת 1897 - המבוססת על הפואמה בשם זה מאת גתה. יצירה זו נכללה בסרטו של וולט דיסני, פנטזיה, עם מיקי מאוס בתפקיד השוליה, והיא תרמה רבות לפרסומו. מיומנותו הריתמית ותזמורו הססגוני ומלא החיים של דיקא ניכרים היטב בשתי היצירות.

לפסנתר כתב דיקא שתי יצירות רחבות יריעה, מורכבות ותובעניות טכנית, סונאטה (1901) ו"וריאציות, אינטרלוד ופינאלה על נושא של ראמו", (1902), שגם הן מזכירות באופיין את בטהובן ופרנק. יצירה חשובה שחיבר לקרן היא ה"וילנל" לקרן ולפסנתר, אשר לה גם גרסה מתוזמרת. את האופרה "אריאן וכחול הזקן", שעליה עבד משנת 1899 עד 1907, משווים לעיתים קרובות ל"פליאס ומליסנד" של דביסי, בחלקו עקב נקודות דמיון מוזיקליות ובחלקו, משום ששתי האופרות מבוססות על ליבריות מאת מוריס מטרלינק. הבלט האוריינטלי המפואר La Péri משנת 1912 הוא יצירתו הגדולה האחרונה של דיקא.

בעשורים האחרונים של חייו, יצא שמו של דיקא כמורה לקומפוזיציה, שהעמיד תלמידים מפורסמים רבים כמו חואקין רודריגו ואוליבייה מסייאן. הוא מת בפריז וקבור, כמו אנשי שם רבים אחרים, בבית הקברות פר לשז.

==יצירותיו==
=== יצירותיו שפורסמו ===

* פוליוקט, אוברטורה לתזמורת (1891)
* סימפוניה בדו מז'ור (1895-96)
* שוליית הקוסם, פואמה סימפונית (1897)
* סונטה לפסנתר במי-במול מינור (1899-1900)
* וריאציות, אינטרלוד ופינאלה על נושא של ראמו, לפסנתר (1899-1902)
* Ariane et Barbe-bleue (בעברית: אריאדנה וכחול הזקן), אופרה (1899-1907)
* Villanelle, לקרן ופסנתר (1906)
* פרלוד מקונן לשמו של היידן, לפסנתר (1909)
* אטיוד קולי, לזמר ופסנתר (1909)
* La Péri, בלט (1911)
* La plainte, au loin, du faune..., לפסנתר (1920)
* Amours, סונטה לזמר ופסנתר (1924)
* אלגרו, לפסנתר (1925)
* Modéré, לפסנתר (1933, פורסם לאחר מותו ב-1936)

==קישורים חיצוניים==

* 
* 
* 

קטגוריה:מלחינים יהודים צרפתים
קטגוריה:בוגרי הקונסרבטואר של פריז
קטגוריה:מורים למוזיקה בצרפת
קטגוריה:מורים למוזיקה יהודים
קטגוריה:מוזיקאים יהודים
קטגוריה:אישים הקבורים בבית הקברות פר לשז

קטגוריה:צרפתים שנולדו ב-1865
קטגוריה:צרפתים שנפטרו ב-1935
קטגוריה:זוכי פרס רומא
מדורודם

הכניסה למדורודם
מַדוּרוֹדָם (בהולנדית: Madurodam) היא עיר מיניאטורית הנמצאת בהאג שבהולנד, ובה דגמים, בקנה מידה של 1:25 של אתרים ברחבי הולנד ובהם תעלות, שוק הגבינה של אלקמאר, שדה תעופה, טחנות רוח ועוד. האתר נבנה ב-1952 ומאז ביקרו בו עשרות מיליוני מבקרים.

== הפארק ==
ביקור במדורודם דומה למסע רגלי במרחבים של הולנד, ניתן להציץ אל הערים, הכפרים ואף בפארק השעשועים בו ניתן לצפות במתקנים השונים: ספינת הפירטים, הקרוסלות ורכבות הרים, כולם פועלים רק בגודל מוקטן.

החשמלית נוסעת בין בתי העיר, מתחת לגשר בתעלות של אמסטרדם עוברת סירת תיירים, פעמוני הכנסייה מצלצלים, תאורת הרחוב, השווקים, הכיכרות, שולחנות בתי הקפה, המבנים הארכיטקטוניים והמוני האנשים ברחובות.

בפארק ניתן לצפות באצטדיון הכדורגל המפורסם של הולנד, הופעה בוונדלפארק, המעבורת שמגיעה לאי טסל. וכן להזמין זוג כפכפי עץ זעירים למזכרת ממפעל הנעלים, על ידי הפעלת המייצג במטבע של יורו אחד. אז משאית (קטנה) תמתין עד שכפכפי העץ הזעירים יהיו מוכנים ותדאג להביאם.

ברחבת הכניסה לפארק המיניאטורי מדורודם מוצג לראווה אחד מסמליה הידועים של המדינה, סיפורו של הילד הנס שהפך למיתוס הולנדי. הילד הנס נראה כשהוא סותם את הסכר באצבעו ומציל את העיר משיטפון.

עיר המיניאטורות קרויה על שמו של ג'ורג' מדורו, סטודנט יהודי מקורסאו שנלחם, כקצין בצבא הולנד, בפולשים הגרמנים ומת במחנה הריכוז דכאו ב-1945. הוריו של מדורו תרמו את הכסף להתחלת הפרויקט.

ב-2 ביולי 1952, מונתה ביאטריקס, אז נסיכה צעירה, לראש העיר מדורודם ונשאה בתפקיד עד הכתרתה למלכה. כיום, נבחר ראש עיריית מדורודם על ידי מועצה בת 25 תלמידים מבתי ספר באזור.

==גלריה==
<gallery>
Madurodam airport.jpg|דגם שדה תעופה
Madurodam Binnenhof.jpg|דגם תהלוכה מלכותית בביננהוף של האג
Madurodam Dam square.jpg|דגם כיכר הדאם באמסטרדם
Madurodam windmill.jpg|דגם טחנת רוח
Madurodam general view.jpg|מבט כללי לפארק
</gallery>

== קישורים חיצוניים ==

* 

== הערות שוליים ==

קטגוריה:האג: תרבות
קטגוריה:פארקי מיניאטורות